Lezvamm - Wikipedia

# Lezvamm

### Diwar Wikipedia, an holloueziadur digor

Al lezvamm eo gwreg an tad intañv, en ur gevredigezh ma ne oa ket a dorr-dimeziñ, pe an hini he deus kemeret lec'h ar vamm, hervez savboent ur bugel.

N'eo ket heñvel ouzh ar vamm-gaer eta.

## [kemmañ] Istor

Gwechall e teue ur plac'h da lezvamm en un ti pa zimeze gant un intañv. Abaoe m'az eo aotreet an dizimeziñ e teu ar plac'h da lezvamm pa zimez d'ur paotr a zo tad dija.

## [kemmañ] Al lezvamm drouk

E mojennoù kozh Hellaz, hini Ino da skouer, evel e kontadennoù ar Grennamzer, pe e gwerzioù Breizh, e vez diskouezet al lezvamm evel ur vaouez drouk, o klask kaout an dizober eus bugale kentañ he fried, pe oc'h ober vil dezho.

En un doare all e weler al lezvamm oc'h orgediñ ouzh he lezvab, evel e mojenn Faedra.

E lec'h al lezvamm drouk e weler hiriv skeudenn al leztad drouk o kemer he lec'h, abalamour d'ar c'hemmoù er gevredigezh.

## [kemmañ] Oberennoù ma'z eus kaoz enne eus ul lezvamm

- Kontadennnoù evel Ar Goantenn e Koad ar C'housk, Luduennig, Gwennerc'h.
- Phèdre, trajedienn ar skrivagner gall Jean Racine, diwar mojenn Hellaz kozh
- Er werz Erwanig al Lintier, e Gwerziou Breiz-Izel, ez eus kaoz eus ul lezvamm treitour.

Adtapet diwar "http://br.wikipedia.org../../../l/e/z/Lezvamm.html"

Rummadoù ar bajenn: Tiegezh

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- Français